 Gbajabiamila sọ èyí lásìkò tó lọ ṣe ẹkú ọrọ èèyàn si àwọn ẹbi olóògbé lágbègbè Kwata ní Madalla-Suleja. Abẹnugan ni òun yóò tọ àwọn ọmọ rẹ méjèèjì ní ilé ìwé titi wọn yóò fi tójúú bọ, bákan náà ni òun yóò fún ìyàwó rẹ ni owó ti yóò maa fi ṣòwò.  Àwọn ọmọ yìí ti di tèmi, mo si ti pé agbẹjọrò mi láti ṣi àpò owó fún wọn títí ti wọn yóò fi tójuubọ ọrọ Femi Gbajabiamila rèé Ẹsọ abẹnugan ilé, to jẹ ọkan lára àwọn òṣìṣẹ ọtẹlẹmúyẹ DSS Nàìjíríà, Abdullahi M. Hassan ló yìbọn pa Ifeanyi nítori wan ń sá tẹlé mọto Femi Gbajabiamila ti wọn si n kíi. Ó ti le ni ọdún méje ti Ifeanyi ti n ta ìwé ìròyìn lágbègbè Federal Secretariat tó sì jẹ pé ọpọ àwọn ọmọ ilé ìgbìmọ aṣòfin ló mọọ. Akomolede ati Aṣa lori BBC:Wo ìrúfẹ ìgbeyàwó méje tó wà nílẹ Yorùbá àti ojúṣe Alárinà Bí abẹnugan ilé ṣe ń kọja ló fún Ifeanyi ni ẹgbẹrun mẹsán náírà pé kí ó pin pẹlú àwọn tó kù rẹ, kí a tí wí ká tó fọ, ní Abdullahi yìn ni ìbọn lórí ni ìgbà mẹrin. Ọpọ àwọn ọrẹ Ifeanyi ló sàlàyé pé kìí ṣe ìgbà àkọkọ rèé ti Abdullahi ti maa n yìnbọn ni gbogbo ìgbà ti abẹnugan ba ti n kọjá. Wọn ni ǹkan ti ó dun àwọn jùlọ ni pé, Ifeanyi ti rí iṣẹ sí ilé iṣẹ Labour  Productivity to si ti n múra láti lọ bẹrẹ iṣẹ kí ó tó kú Níbo ni SSS tó pa Ifeanyi wà? Àjọ DSS ti fi Abdullahi si àtìmọle títí di àsìkò tí wọn yóò parí ìwádìí wọn. Agbẹnusọ àjọ náà Peter Afunaya tó fìdí ọrọ náà múlẹ sàlàyé pé Abdullahi lo yìnbọ, ọmọ àjọ àwọn sì ni, àti pé àwọn ti ṣetan láti dá sẹríà tó tọ fún. Ó fi kun pé, àjọ ọhún ti yọọ kúrò lára àwọn tó ń tèlé mótò abẹnugan, àjọ náà fi kun pé kedere ni àwọn yóò ṣe gbogbo ìwádìí àti ìdája ọrọ náà. Eégun àti orò, bí wọn ṣe jọ bí Ẹṣà Egúngún nílẹ Yorùba rèé Ìdája òdodo ni Ifeanyi yóò rí gbà Ẹwẹ, Gbajabiamila ti fi ọkàn gbogbo àwọn fẹndọ tó kù balẹ lónìí ọjọ àìkú pé òun yóò rí dájú pé Ifeanyi kò kú lásán. Abénugan to sàbẹwò sí ilé iṣé wọn, ó sàlàyé fún wan pé, bí ìjọkó ilé yóò ṣe bẹrl lọja ìṣẹgun, àwọn yóò yẹ Ifeanyi sí nínú ìjókó àwọn Bákan náà ló sọ pé òun ti wọgilé gbogbo ètò tí òun ní nílẹ tẹlẹ láti ríi dájú pé, òun se ìdárò Ifeanyi dáadáa. Àjọ agbófinró DSS ń àwọn ti bẹrẹ ìwadìí ẹṣọ olórí ilé aṣòfin-ṣojú, Femi Gbajabiamila tó yìnbọn pa Fẹndọ lAbuja Ileeṣẹ agbofinro ọtẹlẹmuyẹ DSS lorilẹede Naijiria ni awọn ti bẹrẹ iwadii lori iṣẹlẹ ibọn yinyin to ṣekupa fẹndọ kan ti orukọ rẹ n jẹ Ifeanyi Okeke latọwọ ọkan lara awọn oṣiṣẹ ileeṣẹ agbofinro naa. Alukoro ileeṣẹ agbofin ọtẹlẹmuyẹ DSS, Ọmọwe Peter Afunaya ṣalaye ninu atẹjade kan pe lootọ oṣiṣẹ ileeṣẹ agbofinro DSS ni arakunrin ti wọn funrasi pe o yin ibọn naa, ati pe ara awọn ẹṣọ alaabo ti wọn yan ti olori ileegbimọ aṣoju-ṣofin orilẹede Naijiria, Họnọrebu Fẹmi Gbajabiamila ni. O ni wọn ti yọ ọgbẹni naa kuro lara awọn ẹṣọ olori ile aṣojuṣofin naa ati wi pe, ni ibamu pẹlu ilana ibawi lẹnu iṣẹ, wọn ti fi si ahamọ, ileeṣẹ agbofinro DSS si ti bẹrẹ iwadii pẹlu ileri pe ko ni si kọnu n kọhọ ninu iwadii lori bi afunrasi naa ṣe lo ibọn rẹ. Wo orúkọ ẹṣọ Gbajabiamila tó yìnbọn pa fẹńdọ nílùú Abuja, pẹlú ibi tó ti ń ṣiṣẹ Olori ileegbimọ aṣoju-ṣofin lorilẹede Naijiria, Họnọrebu Fẹmi Gbajabiamila ti ṣiṣọ loju ẹṣọ alaabo rẹ to yinbọn pa fẹndọ kan ni ilu Abuja lỌjọbọ Họnọrebu Gbajabiamila darukọ ẹṣọ alaabo naa gẹgẹ bii Abdulahi Hassan. O ni oṣiṣẹ ileeṣẹ alaabo ọtẹlẹmuyẹ DSS ni atipe wọn ti faa le awọn ileeṣẹ to yẹ lọwọ fun iwadii ati igbesẹ ibaniwi to rọ mọ iṣẹ rẹ ati ẹṣẹ ti o ṣẹ. Ni Ọjọbọ ni awọn ẹṣọ alaabo to wa pẹlu Họnọrebu Gbajabiamila yinbọn sokelati tu awọn eeyan kan ti wọn ni wọn dabu ọkọ olori ile aṣojuṣofin naa ka. Amọṣa lẹyin o rẹyin ni iroyin jade pe ibọn ba Ifeanyi Okereke, ọkan lara awọn fẹndọ to n ta iwe iroyin ni sẹkitariati ijọba apapọ ni lu Abuja ti o si jade laye. Ẹṣọ Gbajabiamila yìnbọn pa fẹńdọ kan lAbuja, àwọn akẹgbẹ rẹ fẹ ṣe iwọde Olori ile asojusofin Naijiria Femi Gbajabiamila ti ni ki ọlọpaa kan lara awọn ẹsọ rẹ lọ rọọkun nile nitori pe o yinbọn pa arakunrin kan to n ta iwe iroyin Ifeanyichukwu Elechi nilu Abuja. Gbajabiamila ni yoo bẹrẹ lilọ rọọkun nile naa titi ti ileesẹ ọlọpaa yoo fi pari iwadii. Agbegbe Secretariat niluu Abuja ni nkan bi ago mẹta ni ọlọpaa naa yinbọn lu Ifeanyi. Isẹlẹ yii waye nigba ti olori ileasojusofin kuro ni ọfisi rẹ. Wọn sare gbe e lọ si ile iwosan agba nilu Abuja sugbọn ẹpa ko boro mọ. Bi Isẹlẹ naa se waye Gbajabiamila to sapejuwe iku fẹndọ naa gẹgẹ bi ohun to fọwọ kan ni lẹmi sọ pe awọn kuro ni ọfisi bi ise awọn ni tawọn si duro lati ki awọn to n ta iwe iroyin . Gẹgẹ bi ohun to sọ, o ni oun ati awọn to n ta iwe iroyin wọnyi ti mọra tipẹ nitori ọdọ wọn loun ti n ra iwe iroyin lati igba ti oun ti de si Abuja. O ni nitori eyi, oun a si tun maa fun wọn lowo nigbakigba toun ba kọja. Nitori eyi, o ni Ifeanyi ati awọn akẹgbẹ rẹ rọ yika ọkọ oun nitori wọn mọ pe a maa fun awọn lowo. Sadede lo ni awọn gbọ iro ibọn. Olori ile sọ pe awọn arakunrin kan tawọn ko mọ ri darapọ mọ wọn lati yi ọkọ oun ka eyi lo si mu ki awọn ẹsọ yin ibọn soke. O ni awọn agbofinro yi sọ pe ọgbọn lawọn agbofinro yi lo lati fi yin ibọn yi sugbọn nigba ti yoo fi ya lawọn gbọ pe asiyin ibọn ba arakunrin kan iyẹn Ifeanyi. Gbajabiamila sọ pe oun ba awọn mọlẹbi Ifeanyi kẹdun lori isẹlẹ naa. Awọn fẹndọ fẹ se iwọde ifẹhonu han Ẹwẹ awọn fẹndọ to n ta iwe iroyin lAbuja sọ pe awọn yoo bọ si igboro lati se iwọde lori iku ọkan lara wọn yi. Wọn ni iwọde yi se pataki lati fi pe akiyesi ọga agba ọlọpaa si isẹlẹ yi. Wọn tun sọ pe awọn ko ni ta iwe iroyin kankan titi di ago mẹwaa aarọ ati pe bi ẹnikẹni ba tapa si aṣẹ yi awọn yoo foju rẹ jofin. Iwọde naa yóò gberasọ lati Area 1. Abẹnugan ilé ìgbìmọ aṣojú-ṣòfin lAbuja, Femi Gbajabiamila ti ṣèlérí pé òun ṣetan láti tọ àwọn ọmọ fẹndọ Ifeanyi Okereke ti ẹṣọ rẹ yìnbọn pa titi ti wan yóò fi dàgbà. : Femi Gbajabiamila: DSS ti fi ẹsọ àbò Gbajabiamila tó pa fẹndọ lAbuja sátìmọlé 